pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติวเข้มทูตเกษตรยุโรป
วันพุธที่ 17 ตุลาคม 2561
รัฐมนตรีเกษตรฯ ติวเข้มทูตเกษตรยุโรป
รัฐมนตรีเกษตรฯ ติวเข้มทูตเกษตรยุโรป แนะแนวทางเพิ่มโอกาสสินค้าเกษตรไทยในต่างแดน
นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ ในฐานะรองโฆษกกระทรวงเกษตรและสหกรณ์ เปิดเผยว่า รัฐมนตรีว่าการกระทรวงเกษตรและสหกรณ์ (นายกฤษฎา บุญราช) เรียกประชุมทูตเกษตรประจําภูมิภาคยุโรปจาก 4 ประเทศ คือ อิตาลี เบลเยี่ยม รัสเซีย และสวิสเซอร์แลนด์ เมื่อวันที่ 15 ตุลาคม 2561 ที่ผ่านมา ณ ประเทศอิตาลี เพื่อมอบแนวทางปฏิบัติงานตามนโยบายการตลาดนําการผลิต โดยให้ทูตเกษตรไทยทุกประเทศลงพื้นที่สํารวจตลาดการค้าสินค้าเกษตรในประเทศที่ตนประจําอยู่ และให้ประสานงานกับทูตพาณิชย์ไทยร่วมลงไปสํารวจตลาดด้วยกัน อีกทั้งให้หาโอกาสพบปะกับหอการค้าหรือภาคเอกชนของประเทศนั้น ๆ เพื่อชี้แจงประชาสัมพันธ์สินค้าเกษตรไทยให้ต่างประเทศได้รู้จัก
นายระพีภัทร์ กล่าวต่อไปว่า การดําเนินการดังกล่าว รัฐมนตรีว่าการกระทรวงเกษตรฯ ให้เน้นสินค้าข้าวและยางพาราที่เป็นสินค้าหลักของประเทศไทย เนื่องจากประเทศในยุโรป เช่น อิตาลี เยอรมัน และกลุ่มประเทศยุโรปตะวันออก มีความสนใจเกี่ยวกับสินค้าข้าวและยางพารามากขึ้นในช่วงนี้ เพื่อช่วยเพิ่มโอกาสการส่งออกสินค้าเกษตรไทยมายังยุโรป อีกทั้งสั่งการให้ทุกสํานักงานเกษตรในต่างประเทศดําเนินการในเรื่องต่าง ๆ คือ 1) ติดตามสถานการณ์และแนวโน้มด้านการเกษตร และความต้องการของผู้บริโภคในต่างประเทศ 2) เพิ่มโอกาสในการส่งออกยางพารา ข้าว ผักและผลไม้ ปศุสัตว์ และประมง 3) ศึกษาข้อมูลภาคเกษตรของแต่ละประเทศ เพื่อปรับใช้ในการสร้างความเข้มแข็งของเกษตรกรและการรวมกลุ่มของเกษตรกร 4) ติดตามข้อมูลข่าวสารทางด้านความก้าวหน้าทางเทคโนโลยีในการผลิตการเกษตรของต่างประเทศ เพื่อนํามาใช้ในการลดต้นทุนการผลิตภาคเกษตรของเกษตรกรในประเทศไทย และ 5) ให้ใช้ระบบไอทีเชื่อมโยงข้อมูลด้านการเกษตรของสํานักงานที่ปรึกษาการเกษตรต่างประเทศ ไปยังเจ้าหน้าที่ของกระทรวงเกษตรฯ และเกษตรกรในประเทศไทย เพื่อให้รับรู้ข่าวสารและก้าวทันต่อสถานการณ์การผลิตและการเปลี่ยนแปลงของโลกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มาตรการดูแลและเยียวยาผลกระทบจาก COVID-19 ระยะที่ 1
วันจันทร์ที่ 16 มีนาคม 2563
มาตรการดูแลและเยียวยาผลกระทบจาก COVID-19 ระยะที่ 1
วันจันทร์ที่ 16 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบมาตรการช่วยเหลือผู้ได้รับผลกระทบจากการแพร่ระบาดของเชื้อไวรัส COVID-19 ระยะที่ 1 ซึ่งครอบคลุมทั้งผู้ประกอบการและประชาชน แบ่งเป็น 3 ชุดมาตรการ คือ มาตรการด้านการเงิน มาตรการภาษี และมาตรการช่วยเหลืออื่น ๆ เช่น ให้สินเชื่อดอกเบี้ยต่ํา พักต้นเงิน ลดดอกเบี้ย ขยายเวลาชําระหนี้ ลดและคืนภาษี ลดภาระค่าน้ําค่าไฟ ลดเงินสมทบเข้ากองทุนประกันสังคม ลดค่าธรรมเนียมบริการภาครัฐ เป็นต้น ซึ่งดําเนินการควบคู่ไปกับมาตรการดูแลชีวิตความเป็นอยู่ของประชาชนทุกกลุ่มที่รัฐบาลทําอยู่ก่อนหน้านี้แล้ว โดยผลของมาตรการปกติและมาตรการเร่งด่วนนี้ จะช่วยป้องกันความเสียหายที่อาจเกิดขึ้นในภาคการผลิต ทั้งการบริการ อุตสาหกรรม เกษตรกรรม และทําให้เศรษฐกิจของประเทศเดินหน้าต่อไปได้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการผ่อนปรน 6 กิจการ/กิจกรรม ตั้งแต่ 3 พฤษภาคม 2563 เป็นต้นไป [กระทรวงมหาดไทย]
วันพฤหัสบดีที่ 30 เมษายน 2563
มาตรการผ่อนปรน 6 กิจการ/กิจกรรม ตั้งแต่ 3 พฤษภาคม 2563 เป็นต้นไป [กระทรวงมหาดไทย]
มาตรการผ่อนปรน 6 กิจการ/กิจกรรม ตั้งแต่ 3 พฤษภาคม 2563 เป็นต้นไป
มาตรการผ่อนปรน 6 กิจการ/กิจกรรม ตั้งแต่ 3 พฤษภาคม 2563 เป็นต้นไป
1. ตลาด : ตลาดสด ตลาดนัด ตลาดน้ํา ตลาดชุมชน ถนนคนเดิน แผงลอย
2. ร้านจําหน่ายอาหาร : ร้านอาหารทั่วไป ร้านเครื่องดื่ม ขนมหวาน ไอศกรีม (นอกห้าง) ร้านอาหารริมทาง รถเข็น หาบเร่
3. กิจการค้า ปลีก-ส่ง : ซุปเปอร์มาร์เก็ต ร้านสะดวกซื้อบริเวณพื้นที่นั่ง/ยืนรับประทาน รถเร่หรือรถวิ่งขายสินค้าอุปโภคบริโภค ร้านค้าปลีกขนาดย่อม/ร้านค้าปลีกชุมชน ร้านขายปลีกธุรกิจสื่อสารโทรคมนาคม
4. กีฬา/สันทนาการ : กิจกรรมในสวนสาธารณะ ได้แก่ เดิน รําไทเก๊ก สนามกีฬากลางแจ้งที่เป็นการออกกําลังกายโดยไม่ได้เล่นเป็นทีมและไม่มีการแข่งขัน ได้แก่ เทนนิส ยิงปืน ยิงธนู จักรยาน กอล์ฟ และสนามซ้อม
5. ร้านตัดผม เสริมสวย : เฉพาะตัด สระ ไดร์ผม
6. อื่น ๆ : ร้านตัดขนสัตว์ ร้านรับเลี้ยงรับฝากสัตว์
รัฐบาลไทย-ข่าวทำเนียบรัฐบาล-นายกรัฐมนตรีระบุจำเป็นต้องสร้างการรับรู้ และสร้างความเข้าใจกับประชาชน ต่อการดำเนินงานของรัฐบาล
วันอังคารที่ 11 กันยายน 2561
นายกรัฐมนตรีระบุจําเป็นต้องสร้างการรับรู้ และสร้างความเข้าใจกับประชาชน ต่อการดําเนินงานของรัฐบาล
นายกรัฐมนตรีระบุจําเป็นต้องสร้างการรับรู้ และสร้างความเข้าใจกับประชาชน ต่อการดําเนินงานของรัฐบาล
วันนี้ (11 กันยายน 2561) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการสร้างการรับรู้ สร้างความเข้าใจของรัฐบาลต่อประชาชนให้ประชาชนรับรู้ และเข้าใจต่อระบบการบริหารจัดการอย่างมีธรรมมาภิบาลอย่างไร รวมถึงระบบการบริหารจัดการแผ่นดินเป็นอย่างไร และการใช้จ่ายงบประมาณมาจากส่วนไหน รวมถึงนโยบายและผลการดําเนินงานของรัฐบาลว่าทําอะไรไปบ้างแล้ว จึงจําเป็นต้องมีกระบวนการสร้างการรับรู้ให้กับประชาชน แต่ไม่ใช่เพื่อเป็นการสนับสนุนใคร ขออย่ามองทุกอย่างเป็นการเมือง
ในส่วนของการบริหารท้องถิ่น ซึ่งมาจากการเลือกตั้ง ทุกคนต้องมีหลักคิดในการเลือกคนมาบริหารท้องถิ่น ให้มีประสิทธิภาพ บริหารงบประมาณอย่างเป็นประโยชน์ต่อท้องถิ่น ส่วนเรื่องประชาธิปไตยต้องสร้างหลักคิดว่าประชาธิปไตยที่ถูกต้องเป็นอย่างไร ซึ่งปัจจุบันการเลือกตั้งมีหลายอย่างที่เปลี่ยนแปลงตามรัฐธรรมนูญ รวมถึงร่าง พรป.ใหม่ จึงอยากให้ทุกคนสร้างความเข้าใจ และออกมาเลือกตั้งให้มากในจํานวน 90 เปอร์เซ็นขึ้นไป
-------------------------------------------------
รัฐบาลไทย-ข่าวทำเนียบรัฐบาล-สถานเอกอัครราชทูต ณ คูเวตนำถุงยังชีพไปมอบให้แรงงานไทยของบริษัท Hyundai ในเขต Minar Al-Zour จำนวน 450 ชุด [กระทรวงการต่างประเทศ]
วันจันทร์ที่ 4 พฤษภาคม 2563
สถานเอกอัครราชทูต ณ คูเวตนําถุงยังชีพไปมอบให้แรงงานไทยของบริษัท Hyundai ในเขต Minar Al-Zour จํานวน 450 ชุด [กระทรวงการต่างประเทศ]
สถานเอกอัครราชทูต ณ คูเวตนําถุงยังชีพไปมอบให้แรงงานไทยของบริษัท Hyundai ในเขต Minar Al-Zour จํานวน 450 ชุด
เมื่อวันที่ 2 พ.ค. 63 สถานเอกอัครราชทูต ณ คูเวต ได้นําถุงยังชีพจํานวน 450 ชุด ซึ่งประกอบข้าวสาร อาหารแห้ง และของใช้ส่วนตัว ไปแจกจ่ายให้แรงงานไทยของบริษัท Hyundai ในเขต Minar Al-Zour โดยได้มอบถุงยังชีพให้แก่หัวหน้าแรงงานไทยในแต่ละแคมป์ไปแจกจ่ายให้แรงงานแต่ละคน
นอกจากนี้ สถานเอกอัครราชทูตฯ ได้หารือกับหัวหน้าแรงงานไทยและผู้บริหารของบริษัท Hyundai โดยกําชับให้บริษัทเพิ่มมาตรการการดูแลสภาพความเป็นอยู่ของแรงงานไทยให้ดียิ่งขึ้น
รัฐบาลไทย-ข่าวทำเนียบรัฐบาล-ปรับอันดับการบริหารจัดการขยะทะเลไทยมีความก้าวหน้าและเห็นผล
วันจันทร์ที่ 2 ธันวาคม 2562
ปรับอันดับการบริหารจัดการขยะทะเลไทยมีความก้าวหน้าและเห็นผล
วันเสาร์ที่ 30 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
มาตรการแก้ปัญหาขยะทะเลและการรณรงค์งดให้ถุงพลาสติกใช้ครั้งเดียวทิ้งอย่างจริงจังของรัฐบาล และภาคส่วนต่าง ๆ ควบคู่กับการทําความเข้าใจกับผู้บริโภคและผู้ประกอบการถึงวิธีการปฏิบัติที่ชัดเจน ส่งผลให้ประเทศไทยสามารถปรับอันดับจากประเทศที่มีขยะทะเลมากเป็นอันดับ 6 ของโลก ลงมาอยู่ที่อันดับ 10 ได้สําเร็จ ถือเป็นความก้าวหน้าเรื่องการบริหารจัดการปัญหาขยะที่เห็นผล รวมทั้งการยกระดับการแก้ปัญหาขยะทะเลขึ้นเป็นประเด็นของอาเซียน กระตุ้นจิตสํานึกการคัดแยกขยะตั้งแต่ต้นทางและนํากลับมาใช้ใหม่หรือแปรรูปให้เกิดประโยชน์สูงสุด เพื่อรักษาสิ่งแวดล้อมให้คงอยู่อย่างยั่งยืน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- "อิ่มท้อง อิ่มใจ สู้ภัยโควิด-19"
วันพฤหัสบดีที่ 14 พฤษภาคม 2563
"อิ่มท้อง อิ่มใจ สู้ภัยโควิด-19"
ก.ท่องเที่ยวฯ จัดกิจกรรม "อิ่มท้อง อิ่มใจ สู้ภัยโควิด-19" มอบผู้แทนชุมชนนําอาหารแจกจ่ายบรรเทาทุกข์ผู้ได้รับผลกระทบ
จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งส่งผลกระทบต่อเศรษฐกิจและสังคมในวงกว้างทําให้ประชาชนหลายระดับได้รับความเดือดร้อนจากการหยุดงาน การเลิกจ้าง และบางส่วนมีรายได้ไม่เพียงพอต่อการดํารงชีวิต รัฐบาลภายใต้การนําของ พลเอกประยุทธ์ จันทร์โอชา นายกรัฐมนตรี มีความมุ่งมั่นที่จะแก้ไขปัญหา เพื่อบรรเทาความทุกข์ร้อนของพี่น้องประชาชน และคาดหวังให้ประเทศไทยผ่านพ้นวิกฤตในครั้งนี้ให้ได้โดยเร็วโดยจะไม่ทิ้งใครไว้ข้างหลัง
กระทรวงท่องเที่ยวและกีฬา ร่วมกับสถาบันการศึกษาทั้งภาครัฐและเอกชน ภายใต้เครือข่ายส่งเสริมการวิจัยทางมนุษยศาสตร์และสังคมศาสตร์ ประกอบด้วย มหาวิทยาลัยกรุงเทพธนบุรี มหาวิทยาลัยเกษมบัณฑิต มหาวิทยาลัยเกริก มหาวิทยาลัยเทคโนโลยีราชมงคลธัญบุรี มหาวิทยาลัยราชภัฏนครปฐม มหาวิทยาลัยบูรพา มหาวิทยาลัยราชภัฏรําไพพรรณี มหาวิทยาลัยราชภัฏเลย มหาวิทยาลัยศรีปทุม วิทยาลัยทองสุข สมาคมนักวิจัยแห่งประเทศไทย สมาคมปรัชญาดุษฎีบัณฑิตทางสังคมศาสตร์ สมาคมรัฐศาสตร์แห่งมหาวิทยาลัยเกษตรศาสตร์ วิทยาลัยวิจัยนวัตกรรมทางการศึกษา สถาบันเทคโนโลยีพระจอมเกล้าเจ้าคุณทหารลาดกระบัง พร้อมด้วย บริษัท บุชเชอร์ จํากัด บริษัท พีทีจี เอ็นเนอยี จํากัด (มหาชน) ได้ตระหนักถึงนโยบายสําคัญของรัฐบาลโดยมีความห่วงใยพี่น้องประชาชนที่กําลังประสบปัญหาความเดือดร้อน ซึ่งบางส่วนขาดแคลนอาหาร-น้ําดื่ม จึงร่วมกันสนับสนุนสิ่งอุปโภคบริโภค ประกอบด้วย ข้าวกล่อง 4,000 กล่อง ข้าวสาร 527 ถุง น้ําดื่ม 960 ขวด อันจะเป็นการสร้างขวัญและกําลังใจให้แก่ประชาชนในพื้นที่ใกล้เคียงกระทรวงการท่องเที่ยวและกีฬา ที่มีความเดือดร้อนจากสถานการณ์ดังกล่าว จึงเป็นที่มาของการจัดกิจกรรม "อิ่มท้อง อิ่มใจ สู้ภัยโควิด-19
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดงาน ประเพณีลอยกระทง เผาเทียน เล่นไฟ จังหวัดสุโขทัย ประจำปี 2560
วันเสาร์ที่ 4 พฤศจิกายน 2560
รองนายกรัฐมนตรี เป็นประธานเปิดงาน ประเพณีลอยกระทง เผาเทียน เล่นไฟ จังหวัดสุโขทัย ประจําปี 2560
รองนายกรัฐมนตรี เป็นประธานเปิดงาน ประเพณีลอยกระทง เผาเทียน เล่นไฟ จังหวัดสุโขทัย ประจําปี 2560
เมื่อวันศุกร์ที่ 3 พฤศจิกายน 2560 ณ อุทยานประวัติศาสตร์สุโขทัย พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดงาน ประเพณีลอยกระทง เผาเทียน เล่นไฟ จังหวัดสุโขทัย ประจําปี 2560 มีกิจกรรมสําคัญประกอบด้วย กิจกรรมข้าวขวัญวันเล่นไฟ การแสดงพื้นบ้านของวิทยาลัยนาฏศิลป์สุโขทัย
หลังจากนั้นชมการแสดงแสง เสียง ความเป็นมาของ เมืองสุโขทัย
ณ บริเวณวัดมหาธาตุ  และเป็นประธานในพิธีเผาเทียน ณ พระบรมราชานุเสาวรีย์พ่อขุนรามคําแหงมหาราช มอบรางวัลถ้วยพระราชทาน สมเด็จพระเทพรัตนราชสุดาฯ แก่ผู้ชนะเลิศ การประกวดพนมหมาก พนมดอกไม้ กระทงขนาดต่างๆรวมทั้ง นางนพมาศประจําปี 2560 แล้วไปชมการแสดง ตํานานท้าวศรีจุฬาลักษณ์
โดยไฮไลท์ของงาน คือรองนายกรัฐมนตรี เป็นประธานการอัญเชิญพระประทีปพระราชทาน ของสมเด็จพระเจ้าอยู่หัวฯและพระบรมวงศานุวงศ์ ลอยนะสระน้ําวัดสระศรี ท่ามกลางการแสดงพลุตะไลไฟพะเนียง อย่างตระการตา
งานประเพณีลอยกระทงฯในปีนี้ จัดขึ้นตั้งแต่ 1-5 พฤศจิกายน 2560 คาดว่าจะมีนักท่องเที่ยวและประชาชนเข้าชมรวมกันมากกว่า สามแสนคน นับเป็นการสร้างงานและกระจายรายได้ให้ท้องถิ่น รวมทั้งเป็นการรักษาวัฒนธรรมประเพณีของไทยให้ยั่งยืน สืบไป
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดิน จากรัฐวิสาหกิจ 10 เดือนปีงบประมาณ 62 สูงกว่าเป้าหมาย 10%”
วันศุกร์ที่ 23 สิงหาคม 2562
“สคร. จัดเก็บเงินนําส่งรายได้แผ่นดิน จากรัฐวิสาหกิจ 10 เดือนปีงบประมาณ 62 สูงกว่าเป้าหมาย 10%”
สคร.จัดเก็บเงินนําส่งรายได้แผ่นดินจากรัฐวิสาหกิจ 10 เดือน ของปีงบประมาณ 2562 (ต.ค.2561 – ก.ค.2562) จํานวน 161,677 ล้านบาท สูงกว่าเป้าหมายร้อยละ 10 จากเป้าหมายรายได้นําส่งสะสม จํานวน 146,784 ล้านบาท โดยเป้าหมายนําส่งทั้งปีอยู่ที่จํานวน 168,000 ล้านบาท
สํานักงานคณะกรรมการนโยบายรัฐวิสาหกิจ (สคร.) จัดเก็บเงินนําส่งรายได้แผ่นดินจากรัฐวิสาหกิจ 10 เดือน ของปีงบประมาณ 2562 (เดือนตุลาคม 2561 – เดือนกรกฎาคม 2562) จํานวน 161,677 ล้านบาท สูงกว่าเป้าหมายร้อยละ 10 จากเป้าหมายรายได้นําส่งสะสม จํานวน 146,784 ล้านบาท โดยเป้าหมายนําส่งทั้งปีอยู่ที่จํานวน 168,000 ล้านบาท
นายประภาศ คงเอียด ผู้อํานวยการ สคร. เปิดเผยถึงการจัดเก็บเงินนําส่งรายได้แผ่นดินของรัฐวิสาหกิจในช่วง 10 เดือนของปีงบประมาณ 2562 พบว่า ภาพรวมของรัฐวิสาหกิจมีผลประกอบการจากกําไรสุทธิดีขึ้นทําให้สามารถนําส่งรายได้สูงกว่าเป้าหมาย โดยสํานักงานสลากกินแบ่งรัฐบาลมีการนําส่งรายได้สูงสุด เนื่องจากพฤติกรรมของผู้บริโภคยังมีความต้องการซื้อสลากกินแบ่งรัฐบาล ส่วนรัฐวิสาหกิจกลุ่มพลังงาน ได้แก่ บริษัท ปตท. จํากัด (มหาชน) การไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค มีการนําส่งรายได้ที่สูง เนื่องจากภาคครัวเรือนและภาคอุตสาหกรรมมีความต้องการใช้พลังงานเพิ่มขึ้นตามการเจริญเติบโตทางเศรษฐกิจ อีกทั้งรัฐวิสาหกิจกลุ่มสถาบันการเงินได้มีการพัฒนาผลิตภัณฑ์และบริการเพื่อตอบสนองความต้องการใช้บริการทางการเงินที่หลากหลายของลูกค้าในยุคดิจิทัล นอกจากนี้ รัฐวิสาหกิจยังมีการนํานวัตกรรมและเทคโนโลยีที่ทันสมัยมาเพิ่มประสิทธิภาพในกระบวนการทํางานอีกด้วย
สําหรับรัฐวิสาหกิจที่นําส่งรายได้แผ่นดินสะสมสูงสุด 5 อันดับแรก ในช่วง 10 เดือนของปีงบประมาณ 2562 (เดือนตุลาคม 2561 - เดือนกรกฎาคม 2562) ประกอบด้วย
รัฐวิสาหกิจ  รายได้นําส่ง (ล้านบาท)
1.สํานักงานสลากกินแบ่งรัฐบาล  37,058
2.บริษัท ปตท. จํากัด (มหาชน)  29,198
3.การไฟฟ้าฝ่ายผลิตแห่งประเทศไทย  18,924
4.ธนาคารออมสิน  16,538
5.การไฟฟ้าส่วนภูมิภาค  10,903
6.อื่นๆ  49,056
รวมทั้งหมด  161,677
ผู้อํานวยการ สคร. กล่าวสรุปว่า สําหรับปีงบประมาณ 2562 สคร. คาดว่าจะสามารถจัดเก็บเงินนําส่งรายได้แผ่นดินของรัฐวิสาหกิจเป็นไปตามเป้าหมายทั้งปีที่จํานวน 168,000 ล้านบาท ซึ่งจะมีส่วนช่วยให้รัฐบาลมีเสถียรภาพและความมั่นคงทางการคลัง เกิดการพัฒนาทางเศรษฐกิจของประเทศอย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลเผยกรณีที่นายกรัฐมนตรีห้ามโดยสารรถคนเดียว และกำหนดขับรถวันคู่วันคี่ เป็นการบังคับใช้ในต่างประเทศ สำหรับประเทศไทยยังไม่บังคับใช้
วันพฤหัสบดีที่ 31 มกราคม 2562
โฆษกรัฐบาลเผยกรณีที่นายกรัฐมนตรีห้ามโดยสารรถคนเดียว และกําหนดขับรถวันคู่วันคี่ เป็นการบังคับใช้ในต่างประเทศ สําหรับประเทศไทยยังไม่บังคับใช้
โฆษกรัฐบาลเผยกรณีที่นายกรัฐมนตรีห้ามโดยสารรถคนเดียว และกําหนดขับรถวันคู่วันคี่ เป็นการบังคับใช้ในต่างประเทศ สําหรับประเทศไทยยังไม่บังคับใช้
วันนี้ (31 ม.ค. 2562) เวลา 11.00 น ณ ตึกสันติไมตรี ทําเนียบรัฐบาล นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงกรณีที่นายกรัฐมนตรีออกมาตรการเข้มงวดในการแก้ไขปัญหาเรื่องฝุ่นละอองที่เกินค่ามาตรฐาน PM 2.5 ว่า การสั่งการให้ทหารเข้าไปดูโรงงานอุตสาหกรรมทุกโรงงานนั้น เป็นมาตรการเดิมที่ปฏิบัติมานานแล้ว เนื่องจากทหารมีหน้าที่เข้าไปตรวจสอบ เรื่องราวที่เกิดขึ้นในพื้นที่หลาย ๆ เรื่องอยู่แล้ว โดยอาศัยอํานาจตามคําสั่งคณะรักษาความสงบแห่งชาติ (คสช.) ที่เคยออกมาก่อนหน้านี้ ดังนั้น หากพบโรงงานที่ปล่อยควันดําหรือมลพิษเกินค่ามาตรฐานก็สามารถเข้าไปตักเตือนหรือตรวจสอบได้ ซึ่งเป็นคําสั่งที่นายกรัฐมนตรีได้มอบหมายให้ผู้บัญชาการทหารบก ดําเนินการเป็นการเร่งด่วน จึงไม่ต้องออกคําสั่ง คสช.
โฆษกประจําสํานักนายกรัฐมนตรี กล่าวต่อไปว่า ส่วนที่นายกรัฐมนตรีกล่าวว่าห้ามโดยสารรถคนเดียว และจะกําหนดการขับรถวันคู่วันคี่นั้น เป็นแนวทางที่นายกรัฐมนตรีพูดออกมาเนื่องจากมีการบังคับใช้ในต่างประเทศ แต่สําหรับประเทศไทยยังไม่บังคับใช้ หากประชาชนร่วมกันปฏิบัติตามกฎกติกาที่มีอยู่และหน่วยงานที่เกี่ยวข้องช่วยกันแก้ไขปัญหาดังกล่าว ไม่ปล่อยควันดําออกมา ควบคู่ไปกับการเพิ่มพื้นที่สีเขียว ก็ไม่จําเป็นต้องนําแนวทางดังกล่าวมาใช้ เพราะถือเป็นยาแรงที่หลายประเทศใช้ ส่วนกรณีที่หลายพรรคการเมืองนําปัญหาฝุ่นควันมาโจมตีเป็นประเด็นทางการเมืองนั้น ขอย้ําว่าปัญหาฝุ่นควันเป็นเรื่องที่เกิดมานานแล้ว ไม่มีใครแก้ไขปัญหาอย่างจริงจัง ละเลยกันมาตลอด รัฐบาลนี้จึงต้องเร่งแก้ไขโดยใช้มาตรการระยะสั้นก่อน ส่วนการแก้ไขปัญหาในระยะยาว จะสามารถสรุปแผนงานให้ทราบได้ในเร็ว ๆ นี้
สําหรับการเสนอให้ข้าราชการทํางานที่บ้านนั้น โฆษกประจําสํานักนายกรัฐมนตรีกล่าวว่า เนื่องจากหลายคนเห็นว่าข้าราชการเป็นคนกลุ่มใหญ่ที่จะต้องเดินทางมาทํางานนอกบ้าน จึงเสนอว่างานบางอย่างสามารถทํางานที่บ้านได้ ซึ่งเราก็รับฟังไว้ แต่ยังไม่ได้กําหนดเป็นมาตราการ เนื่องจากต้องพิจารณาอย่างรอบคอบ เพราะเป็นปัญหาที่ประทบต่อคนทุกคน รัฐบาลไม่สามารถแก้ไขปัญหานี้ได้เพียงลําพัง ต้องอาศัยความร่วมมือจากทุกคนในประเทศ และช่วยกันรับผิดชอบปัญหาที่เกิดขึ้น
--------------------------------------
รัฐบาลไทย-ข่าวทำเนียบรัฐบาล-รัฐบาลเดินหน้าแก้ปัญหาการค้ามนุษย์
วันจันทร์ที่ 16 กรกฎาคม 2561
รัฐบาลเดินหน้าแก้ปัญหาการค้ามนุษย์
สถานการณ์ปัญหาการค้ามนุษย์ของไทยดีขึ้นอย่างต่อเนื่อง โดยตลอดระยะเวลาเกือบ 4 ปีที่ผ่านมารัฐบาลได้รับความร่วมมือจากทุกภาคส่วนทั้งข้าราชการ ภาคเอกชน และผู้ประกอบการ ที่ช่วยกันสร้างชาติ พัฒนาประเทศผ่านกลไกประชารัฐ
จันทร์ที่ 16 ก.ค.61
รัฐบาลเดินหน้าแก้ปัญหาการค้ามนุษย์
ต่อจากนี้ไป ขอเชิญรับฟังไทยคู่ฟ้า ครับ
สถานการณ์ปัญหาการค้ามนุษย์ของไทยดีขึ้นอย่างต่อเนื่อง โดยตลอดระยะเวลาเกือบ 4 ปีที่ผ่านมารัฐบาลได้รับความร่วมมือจากทุกภาคส่วนทั้งข้าราชการ ภาคเอกชน และผู้ประกอบการ ที่ช่วยกันสร้างชาติ พัฒนาประเทศผ่านกลไกประชารัฐ ทําให้อันดับของไทยขยับขึ้นจาก TIER 3 เป็น TIER 2 เฝ้าจับตามอง และเข้าสู่ระดับ TIER 2 ในที่สุด โดยเมื่อปีแล้วมีการจับกุมเจ้าหน้าที่รัฐที่เกี่ยวข้องกับการค้ามนุษย์และลงโทษทางวินัยแล้ว 57 ราย ลงโทษทางอาญา 41 ราย อายัดทรัพย์รวมทั้งสิ้นกว่า 45 ล้านบาท ทั้งนี้ นายกรัฐมนตรีขอบคุณทุกฝ่ายที่ร่วมมือร่วมใจกันและขอให้ดําเนินการต่อไป เพื่อให้ปัญหาการค้ามนุษย์และการละเมิดสิทธิมนุษยชนหมดสิ้นไปจากสังคมไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.รับมอบหน้ากากอนามัย จำนวน ๒๐,๐๐๐ ชิ้น จากนายลี่ หลิงไฮ กรรมการ บริษัท ไชน่าไทยทัวร์ จำกัด พื่อมอบให้แก่กรมการศาสนานำไปมอบให้กับผู้นำเครือข่ายทางด้านศาสนา
วันพุธที่ 11 มีนาคม 2563
รมว.วธ.รับมอบหน้ากากอนามัย จํานวน ๒๐,๐๐๐ ชิ้น จากนายลี่ หลิงไฮ กรรมการ บริษัท ไชน่าไทยทัวร์ จํากัด พื่อมอบให้แก่กรมการศาสนานําไปมอบให้กับผู้นําเครือข่ายทางด้านศาสนา
นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย จํานวน ๒๐,๐๐๐ ชิ้น จากนายลี่ หลิงไฮ กรรมการ บริษัท ไชน่าไทยทัวร์ จํากัด เพื่อมอบให้แก่กรมการศาสนานําไปมอบให้กับผู้นําเครือข่ายทางด้านศาสนา ได้แก่ พุทธ คริสต์ อิสลาม พราหมณ์ และฮินดู
วันที่ ๑๑ มีนาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม รับมอบหน้ากากอนามัย จํานวน ๒๐,๐๐๐ ชิ้น หน้ากาก N ๙๐ จํานวน ๔๐๐ ชิ้น และถุงมือยางที่ใช้ในการแพทย์ จํานวน ๓๐,๐๐๐ ชิ้น จากนายลี่ หลิงไฮ (Mr. LI LingHai) กรรมการ บริษัท ไชน่าไทยทัวร์ จํากัด เพื่อมอบให้แก่กรมการศาสนานําไปมอบให้กับผู้นําเครือข่ายทางด้านศาสนา ได้แก่ พุทธ คริสต์ อิสลาม พราหมณ์ และฮินดู เพื่อใช้ในการประกอบศาสนกิจ และนําไปมอบให้แก่โรงพยาบาลในเครือของกระทรวงสาธารณสุข นอกจากนี้ ยังนําไปมอบให้แก่เจ้าหน้าที่ตํารวจสถานีห้วยขวาง เพื่อใช้ในการปฏิบัติหน้าที่อํานวยความสะดวกด้านการจราจร โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่บริษัท ไชน่าไทยทัวร์ จํากัด เข้าร่วม ณ บริเวณชั้น ๑ กระทรวงวัฒนธรรม
รัฐบาลไทย-ข่าวทำเนียบรัฐบาล-รอง นรม. พล.อ.ฉัตรชัยฯ ให้สัมภาษณ์ภายหลังการเข้าเยี่ยมคารวะของประธานสมาคมประมงแห่งประเทศไทยและคณะ
วันจันทร์ที่ 22 มกราคม 2561
รอง นรม. พล.อ.ฉัตรชัยฯ ให้สัมภาษณ์ภายหลังการเข้าเยี่ยมคารวะของประธานสมาคมประมงแห่งประเทศไทยและคณะ
โดยกล่าวย้ําว่าพร้อมให้ชาวประมงได้ทําการประมงอย่างยั่งยืนแต่ไม่ส่งผลกระทบต่อการแก้ปัญหา IUU
วันนี้ (22 มกราคม 2561) เวลา 12.00 น. ณ ห้องโถงกลางชั้น 1 ตึกบัญชาการ 1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี ให้สัมภาษณ์ภายหลังการเข้าเยี่ยมคารวะของ นายมงคล สุขเจริญคณา ประธานสมาคมประมงแห่งประเทศไทยและคณะ เพื่อขอทราบรายละเอียดของการดําเนินงานในเรื่อง IUU
ทั้งนี้ ทางสมาคมประมงแห่งประเทศไทยขอให้ช่วยเหลือในเรื่องของแรงงาน ซึ่งมีการขาดแคลนแรงงานเป็นจํานวนมากในการที่จะออกทําประมงในทะเล โดยจะต้องมีการประชุมหารือกับทางกระทรวงแรงงานในเรื่องนี้โดยเร็ว
นอกจากนี้ ในขณะนี้ได้มีการออกเป็นคําสั่งของกระทรวงแรงงานในการจ่ายเงินให้กับลูกเรือประมงต้องผ่านทางธนาคาร โดยทางตู้ ATM เท่านั้น แต่ปัญหาคือมีการขาดแคลนตู้ ATM ในพื้นที่ที่ซึ่งมีน้อยมาก และไม่เพียงพอ ซึ่งทําให้ลูกเรือชาวประมงไม่สามารถไปกดเงินที่ตู้ ATM นั้นได้ โดยจะต้องมีการเจรจากับทางสมาคมธนาคารไทย และกระทรวงการคลังโดยด่วนต่อไป
อีกทั้ง มีการเสนอเรื่องการทําประมงชายฝั่ง โดยต้องหันกลับมาดูในเรื่องการเพาะเลี้ยงสัตว์น้ําเอง ซึ่งจะทําได้เกิดความยั่งยืน แล้วจะช่วยลดปัญหาการทําลายทรัพยากรธรรมชาติด้วย ซึ่งเรื่องนี้ก็เป็นนโยบายเดิมที่รัฐบาลเคยได้สนับสนุนไว้อยู่แล้ว แต่ก็ต้องไปดูเพราะส่งผลกระทบในหลายเรื่อง เช่น เรื่องทรัพยากรธรรมชาติ เรื่องน้ําเสีย หรือเรื่องอื่น ๆ ซึ่งทางรัฐบาลจะขอรับเรื่องไว้ โดยจะต้องไปหาแนวทาง และจะต้องไม่ทําให้การแก้ปัญหา IUU เกิดความเสียหาย แต่ในขณะเดียวกันทําให้ชาวประมงสามารถทําการประมงได้อย่างยั่งยืน และยังดํารงอาชีพได้ต่อไปด้วย
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุมัติสร้างอ่างเก็บน้ำ “ห้วยกรอกเคียน” รองรับการเจริญเติบโตของ EEC
วันพฤหัสบดีที่ 16 กรกฎาคม 2563
อนุมัติสร้างอ่างเก็บน้ํา “ห้วยกรอกเคียน” รองรับการเจริญเติบโตของ EEC
วันพฤหัสบดีที่ 16 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการอ่างเก็บน้ําห้วยกรอกเคียน จังหวัดฉะเชิงเทรา ความจุ 19.2 ล้าน ลบ.ม. กรอบวงเงิน 1,880 ล้านบาท ระยะเวลาดําเนินการ 4 ปี (พ.ศ. 2564 –2567) ใช้พื้นที่ก่อสร้าง 6,400 ไร่ ซึ่งเป็นพื้นที่ของสํานักงานการปฏิรูปที่ดินเพื่อเกษตรกรรม เพื่อแก้ไขปัญหาการขาดแคลนน้ําและรองรับการเจริญเติบโตของในพื้นที่เขตพัฒนาพิเศษภาคตะวันออก (อีอีซี) โดยคาดว่าเมื่อแล้วเสร็จจะมีพื้นที่รับประโยชน์ในฤดูฝน 11,000 ไร่ และฤดูแล้ง 3,000 ไร่ สามารถส่งน้ําเพื่อใช้อุปโภค-บริโภค สัตว์เลี้ยง แหล่งเพาะพันธุ์สัตว์น้ํา ทําประมงน้ําจืด การท่องเที่ยว และภาคอุตสาหกรรม ได้ปีละ 3 ล้าน ลบ.ม. ต่อปี รวมถึงรักษาระบบนิเวศเพื่อเสริมศักยภาพการผลักดันน้ําเค็มในแม่น้ําบางปะกง ปีละ 1.3 ล้าน ลบ.ม. ต่อปี
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เข้าร่วมการประชุม “UNISPACE+50 High Level Segment” ณ สาธารณรัฐออสเตรีย
วันศุกร์ที่ 22 มิถุนายน 2561
รมว.ดิจิทัลฯ เข้าร่วมการประชุม “UNISPACE+50 High Level Segment” ณ สาธารณรัฐออสเตรีย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้รับมอบหมายจาก พลอากาศเอก ประจิน จั่นตอง รองนายกรัฐมนตรี ให้เป็นผู้แทนประเทศไทยในการเข้าร่วมประชุม “UNISPACE+50 High Level Segment” ซึ่งเป็นการประชุมระดับสหประชาชาติร่วมกับผู้นําทั่วโลกในโอกาสครบรอบ 50 ปี นับจากการประชุมครั้งแรก โดยมีวัตถุประสงค์เพื่อแลกเปลี่ยนแนวนโยบายรวมถึงเทคโนโลยีที่เกี่ยวข้องในการสํารวจและการใช้ประโยชน์จากห้วงอวกาศอย่างสันติ ทั้งนี้ รมว.กระทรวงดิจิทัลฯ ได้กล่าวถึงจุดยืนพร้อมแนวนโยบายของประเทศไทย ที่ครอบคลุมถึงการพัฒนานโยบายการขยายการลงทุนที่เกี่ยวข้องกับการใช้ประโยชน์จากห้วงอวกาศ อาทิ การใช้ภาพถ่ายดาวเทียมเพื่อมาประมวลผลในการวางแผนการเพาะปลูก โดยใช้ภาพถ่ายดาวเทียม Terra MODIS และ Radarsat ที่มีความถี่และความละเอียดสูง ตลอดจนการร่วมพัฒนาดาวเทียมเพื่อการสํารวจ THEOS-2 และการใช้ภาพถ่ายดาวเทียมเพื่อการสํารวจภูมิอากาศ เป็นต้น อันเป็นการตอบสนองต่อวิสัยทัศน์ประเทศไทย 4.0 เพื่อให้เกิดความมั่นคง มั่งคั่ง และยั่งยืนต่อไป เมื่อวันที่ 22 มิถุนายน 2561 ณ กรุงเวียนนา สาธารณรัฐออสเตรีย
************************
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 20 กันยายน 2559
วันจันทร์ที่ 31 ตุลาคม 2559
สรุปข่าวการประชุมคณะรัฐมนตรี 20 กันยายน 2559
วันนี้ (20 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะรัฐมนตรี